
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 806 


14 Σεπτεμβρίου 1995 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Τ.7369/1315/Α.0019 

Αναγνώριση χώρων του Οργανισμού Λιμένος Πειραιώς ως 
αποθηκών προσωρινής εναπόθεσης εμπορευμάτων 
και ανάθεση της διαχείρισης αυτών στον Οργανισμό 
αυτό. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του Ν. 1165/1918 «περΓ Τελωνειακού 
Κώδικος», όπως τροποποιήθηκε και ισχύει και ιδιαίτερα 
τις διατάξεις των άρθρων 23,67 και 134 παρ. 1 του Νόμου 
αυτού. 

2. Τα άρθρα 37 έως και 57 του Καν. (ΕΟΚ) 2913/92 
«περί θεσπίσεως Κοινοτικού Τελωνειακού Κώδικα» κα¬ 
θώς και τα άρθρα 182 έως και 188 του εφαρμοστικού του 
Κοινοτικού Τελωνειακού Κώδικα Κανονισμού 2454/93, 
με τα οποία καθορίζονται οι διατάξεις που εφαρμόζονται 
στα εμπορεύματα που εισέρχονται οτο τελωνειακό έδα¬ 
φος της Κοινότητας μέχρι να λάβουν τελωνειακό προορι¬ 
σμό. 

3. Το αριθ. 9594/1242/5.4.95 έγγραφο του Οργανι¬ 
σμού Λιμένος Πειραιώς με το οποίο ζητά την αναγνώριση 
των χώρων που περιγράφονται στο από 5,4,95 σημείωμα 
και εμφανίζονται στο συνημμένο τοπογραφικό διάγραμμα, 
ως χώρων προσωρινής εναπόθεσης εμπορευμάτων υπό τη 
διαχείρισή των. 

4. Το γεγενός ότι από την απόφαση αυτή δεν προκαλεί- 
ται μείωση εσόδων του Κρατικού Προϋπολογισμού, απο¬ 
φασίζουμε: 

Αρθρο 1 

«Έγκριση αποθηκευτικών χώρων - Προϋποθέσεις» 

1 Υπό την προϋπόθεση ότι, κατά τον έλεγχο που θα χο¬ 
ρηγηθεί από τα αρμόδια Τελωνεία, διαπιστωθεί ότι για 
τους χώρους του Οργανισμού Λιμένος Πειραιώς, όπως εμ¬ 
φανίζονται στο τοπογραφικό διάγραμμα και περιγράφα- 
νται στο από 5.4,95 περιγραφικό σημείωμα που αποτε¬ 
λούν αναπόσπαστα μέρη της παρούσας ως Παραρτήματα I 
και II, συντρέχουν οι όροι της επόμενης παραγράφου του 
παρόντος άρθρου, εγκρίνονται οι χώροι αυτοί, ως «αποθή¬ 
κες προσωρινής εναπόθεσης». Εντός των ανωτέρω χώ¬ 


ρων, επιτρέπεται με τους όρους και προϋποθέσεις που 
καθορίζονται και με την παρούσα απόφαση, η εναπόθεση 
μη κοινοτικών εμπορευμάτων (εμπ/των που δεν βρίσκο¬ 
νται σ' ελεύθερη κυκλοφορία) που κομίζονται απευθείας 
από το εξωτερικό ή έπειτα από διαμετακόμιση από το 
εσωτερικό της χώρας. 

Οι χώροι αυτοί τίθενται υπό την επίβλεψη: του Α' Τελω¬ 
νείου Πειραιά η περιοχή I, του Β' Τελωνείου Πειραιά η πε¬ 
ριοχή II και του ΣΤ' Τελωνείου Πειραιά η περιοχή III στη χω¬ 
ρική αρμοδιότητα των οποίων υπάγονται. 

2. Για να λειτουργήσουν οι ανωτέρω χώροι, ως αποθή¬ 
κες προσωρινής εναπόθεσης και για να εξασφαλισθεί η 
εφαρμογή της τελωνειακής νομοθεσίας πρέπει: 

- Οι χώροι να παρέχουν ασφάλεια για τα εναποτιθέμενα 
εντός αυτών εμπορεύματα. 

- Οι θύρες των χώρων αυτών, εφόσον τούτο επιβάλλε¬ 
ται, να κλειδώνονται με δυο κλειδιά, από τα οποία το ένα 
να παραμένει στο τελωνείο. 

- Ο Οργανισμόςς που διαχειρίζεται τις αποθήκες προ¬ 
σωρινής εναπόθεσης να κραεί λογιστικά βιβλία που να επι¬ 
τρέπουν την παρακολούθηση της κίνησης των εμπορευ¬ 
μάτων και τον έλεγχό τους από το Τελωνείο. 

3. Η εναπόθεση, αποθήκευση, ταξινόμηση και διαλογή 
των εμπορευμάτων μέσα στους χώρους αυτούς, οι εργα¬ 
σίες για την επαλήθευση, εξέταση και τον έλεγχο αυτών 
καθώς και οι λοιπές απαραίτητες εργασίες πραγματο¬ 
ποιούνται από το εργατικό και λοιπό προσωπικό που δια¬ 
θέτει ο Οργανισμός και ενεργοϋνται σύμφωνα με τις δια¬ 
τάξεις της τελωνειακής νομοθεσίας και τις υποδείξεις της 
τελωνειακής υπηρεσίας, εφαρμόζονται δε τόσο επί των 
χώρον αυτών όσο και επί των εντός των χώρων αυτών 
εμπορευμάτων αδιακρίτως όλες οι διατάξεις της τελω- 
νειακής νομοθεσίας (νόμοι, διατάγματα, αποφάσεις, δια¬ 
ταγές). 

4. Μέσα στις αποθήκες και χώρους αυτούς ενεργούνται 
όλες οι τελωνειακός και λοιπές εργασίες που απαιτούνται 
από τους τελωνειακούς και συναφείς νόμους και κανονι¬ 
σμούς για τα εντός αυτών εναποτιθέμενα εμπορεύματα 

επί των οποίων και παραμένει αμείωτη η δικαιοδοσία της 
τελωνειακής υπηρεσίας που απορρέει απδτη τελωνειακή 
και συναφή νομοθεσία. 

Αρθρο 2 

«Ευθύνες διαχειρισμοϋ» 

1. Οι ανωτέρω χώροι και τα εντός αυτών εναποτιθέμενα 
εμπορεύματα τελούν υπό την αποκλειστική διαχείριση του 
Οργανισμού Λιμένος Πειραιώς καλουμένου στο εξής «δια¬ 
χειριστής». 

2. Η με οποιοδήποτε τρόπο υποκατάσταση του διαχειρι¬ 
στή απαγορεύεται. 

3. Ο διαχειριστής υπέχει ευθύνη έναντι: 

- των κυρίων των εμπορευμάτων για την αξία αυτών, του 
δημοσίου μη υπέχοντος καμμία ευθύνη για οποιαδήποτε 
βλάβη, φθορά ή καταστροφή αυτών από οποιαδήποτε αι¬ 
τία. 

- του δημοσίου για τους αναλογούντες στα εμπορεύ¬ 
ματα δασμούς, φόρους και λοιπές επιβαρύνσεις, περιλαμ¬ 
βανόμενων και των προστίμων, ποινών ή προσθέτων τε¬ 
λών και δικαιωμάτων. 

Επίσης ο διαχειριστής ευθύνεται και για τις πράξεις των 
αποθηκαρίων των παραπάνω χώρων, σε περίπτωση κατα¬ 
λογισμού εις βάρος αυτών από τη Τελωνειακή Αρχή, που 
ενεργείται κατά τις σχετικές διατάξεις περί καταλογισμού 
των τελωνειακών αποθηκαρίων. 

Άρθρο 3 

«Εναπόθεση εμπορευμάτων» 

1. Η προσωρινή εναπόθεση στις παραπάνω αποθήκες ή 
χώρους επιτρέπεται με την επιφύλαξη των υφισταμένων 
απαγορευτικών ή περιοριστικών διατάξεων, για κάθε εί¬ 
δος εμπορεύματα, οποιαδήποτε και αν είναι η ποσότητά 
τους, η χώρα καταγωγής ή προέλευσής τους. Επίσης των 
προσωρινών αυτών αποθηκών και χώρων γίνεται ελεύθερη 
η χρήση από όλους τους μεταφορείς και εισαγωγείς εμπο¬ 
ρευμάτων. 

Η εναπόθεση όμως εμπορευμάτων που μπορούν να 
επηρεάσουν, λόγω της φύσης ή της κατάστασής τους, 
άλλα εμπορεύματα ή να προκαλέσουν κίνδυνο στη δημό¬ 
σια υγεία, τάξη, ασφάλεια ή στις αποθηκευτικές εγκατα¬ 
στάσεις, επιτρέπεται μόνο σε ειδικά διαρρυθμιζόμενα 
ιδιαίτερα διαμερίσματα ή χώρους προσωρινής εναπόθε¬ 
σης, τα οποία μπορούν να αποτρέψουν τους παραπάνω 
κινδύνους. 

Αν δεν υπάρχουν τέτοιοι ειδικοί χώροι η εναπόθεση των 
εμπ/των αυτών δεν επιτρέπεται. 

2. Αποθήκευση κοινοτικών εμπορευμάτων ή εμπορευ¬ 
μάτων με το καθεστώς της τελωνειακής αποταμίευσης 
εντός των χώρων αυτών δεν επιτρέπεται. 

Άρθρο 4 

«Συνήθεις εργασίες» 

1. Εφόσον δεν προκαλούνται προβλήματα ή δυσχέρειες 
στη λειτουργικότητα των προσωρινών αυτών αποθηκών ή 
χώρων, επιτρέπεται, ύστερα από έγκριση της Τελωνεια- 
κής Αρχής, όπως ο κύριος των εναποτιθεμένων εμπορευ¬ 
μάτων ή ο νόμιμος αυτού εκπρόσωπος, προέρχονται, για 
διευκόλυνσή τους, ιδία καθόσον αφορά στη σύνταξη της 
σχετικής διασάφησης, στην εξέταση ή ζύγιση των εμπο¬ 
ρευμάτων, ως και στη λήψη δείγματος με καταβολή των 


οφειλουμένων επ’ αυτού επιβαρύνσεων, σύμφωνα με τις 
ισχϋουσες διατάξεις. 

2. Με τους όρους και προϋποθέσεις της προηγούμενης 
παραγράφου, επιτρέπεται επίσης όπως ενεργούνται επί 
των εναποτιθεμένων εμπορευμάτων, συνήθεις εργασίες 
που σκοπούν στη διατήρησή τους στην ίδια κατάσταση 
υπό την οποία εισήχθησαν ή στην από εμπορικής πλευράς 
βελτίωση της εμφάνισής τους ή στην προετοιμασία αυτών 
για περαιτέρω μεταφορά, με τον άρο όμως μη επέλευσης 
δια των εργασιών αυτών μεταβολής της εμφάνισης ή των 
τεχνικών χαρακτηριστικών τους ή της βάσης των δασμο- 
φορολογικών επιβαρύνσεων ή της καταγωγής των εμπο¬ 
ρευμάτων. 

Στις παραπάνω εργασίες περιλαμβάνονται ιδία ο καθα¬ 
ρισμός, η ανατάραξη υγρών, η αφαίρεση, η διαλογή, η επι¬ 
σκευή ή η αντικατάσταση κατεστραμένης ή ελαττωματι¬ 
κής συσκευασίας, η στοιβασία, η ζύγιση και η επισή¬ 
μανση. 

Άρθρο 5 

«Εποπτεία - Ελεγχος Τελωνειακής Αρχής» 

1. Επί των προσωρινών αυτών αποθηκών και χώρων η 
Τελωνειακή Αρχή ασκεί έλεγχο και εποπτεία κατά τρόπο 
διαρκή ή περιοδικό. 

Για το σκοπό αυτό: 

α) Οι υπαίθριοι χώροι περιφράσσονται κατάλληλα και 
κατά τρόπο ασφαλή από τον διαχειριστή και σύμφωνα με 
τις υποδείξεις της Αρχής αυτής, ώστε οι αποθήκες και οι 
υπαίθριοι αυτών χώροι να αποχωρίζονται πλήρως από τους 
λοιπούς ελεύθερους χώρους και να καθίσταται αδύνατος 
κάθε είσοδος και έξοδος εμπορευμάτων και γενικό αντι¬ 
κειμένων, οχημάτων και ατόμων χωρίς έλεγχο. 

β) Η εντός των χώρων αυτών τοποθέτηση των εμπορευ¬ 
μάτων ενεργείται κατά τέτοιο τρόπο, ώστε να διευκολύνε¬ 
ται η άσκηση του τελωνειακού ελέγχου. 

γ) Οι καθοριζόμενες είσοδοι - έξοδοι εμπορευμάτων 
οχημάτων και ατόμων δεν δύνανται να τροποποιηθούν χω¬ 
ρίς την έγκριση της αρμόδια τελωνειακής αρχής. 

Καθορίζονται επίσης, οι ώρες λειτουργίας των σημείων 
αυτών, μετά την παρέλευση των οποίων κλείονται οι πόρ¬ 
τες αυτών. 

δ) Απαγορεύεται η εντός των χώρων αυτών είσοδος 
ατόμων ή οχημάτων που δεν έχουν σχέση με διεκπεραί¬ 
ωση τελωνειακής εργασίας ή, ύστερα από απόφαση του 
Προϊσταμένου της Τελωνειακής αρχής, για ειδικούς και 
συγκεκριμένους λόγους, η είσοδος ορισμένων προσώπων 
ή οχημάτων έστω και αν αυτά έχουν σχέση με διεκπεραί¬ 
ωση τελωνειακής εργασίας. 

Στην τελευταία αυτή περίπτωση ενημερώνεται ο διαχει¬ 
ριστής. 

ε) Τηρούνται από τον διαχειριστή λογιστικά ή άλλα ει¬ 
δικά βιβλία καταχώρησης και παρακολούθησης των εντός 
των χώρων αυτών εναποτιθεμένων εμπορευμάτων. Τα βι¬ 
βλία αυτά φέρουν στην τελευταία σελίδα θεώρηση από 
την αρμόδια τελωνειακή αρχή, κάθε δε διαγραφή, διόρ¬ 
θωση ή άλλη αλλοίωση του περιεχομένου αυτών τα καθι¬ 
στά απαράδεκτα και χωρίς αποδεικτική ισχύ απέναντι της 
εν λάγω Αρχής. Η χρέωση στα βιβλία αυτά των εμπορευ¬ 
μάτων γίνεται ανά δηλωτικό εισαγωγής, η δε πίστωση στα 
βιβλία αυτά των εξερχομένων των χώρων εμπορευμάτων 
γίνεται με βάση τα τελωνειακό παραστατικά θέσης αυτών 
υπό οποιοδήποτε τελωνειακό καθεστώς ή προορισμό ή 

καταστροφής ή κήρυξης αυτών ως αζητήτων, σύμφων με 
τις ισχΰουσες διατάξεις της τελωνειακής νομοθεσίας. 

Εφόσον η παραπάνω λογιστική παρακολούθηση των 
εμπορευμάτων πρόκειται να γίνει με τη χρήση ηλεκτρονι¬ 
κού υπολογιστή, η χρήση αυτή γίνεται μετά προηγούμενη 
έγκριση της τελωνειακής υπηρεσίας και σύμφωνα με τις 
υποδείξεις αυτής. Τα παραπάνω στοιχεία διατηρούνται 
απδ τον διαχειριστή τουλάχιστον επί μια δεκαετία από του 
τέλους του έτους στο οποίο αναφέρονται. 

στ) Ενεργούνται οποτεδήποτε έλεγχοι από τη τελω- 
νειακή υπηρεσία ή τον αρμόδιο Επιθεωρητή Τελωνείων, 
τόσο επί των παραπάνω βιβλίων κ.λπ. του διαχειριστή όσο 
και επί των εμπορευμάτων. 

ζ) Ενεργούνται περιοδικά απογραφές των εντός των 
αποθηκών και χώρων αυτών εναποτεθέντων εμπορευμά¬ 
των. 

η) Η εκμίσθωση χώρου εντός των προσωρινών αυτών 
αποθηκών και χώρων για λειτουργία κυκλικείου από τρίτο 
επιτρέπεται, ύστερα από άδεια της αρμόδιας κατά νόμο 
αρχής, μόνο μετά σύμφωνη γνώμη και κατά τις υποδείξεις 
της Τελωνειακής Αρχής. 

θ) Ο διαχειριστής υποχρεούται να απομακρύνει από 
τους χώρους αυτούς το υπ' αυτού προσλαμβανόμενο προ¬ 
σωπικό που ασχολείται με την εκτέλεση φορτοεκφόρτω¬ 
σης και εν γένει διαχείρισης των εμπορευμάτων κατόπιν 
υποδείξεως του Προϊσταμένου της Τελωνειακής Αρχής, 
για δικαιολογημένη αιτία. 

ι) Ο διαχειριστής για την εκτέλεση φορτοεκφορτωτικών 
εργασιών, οφείλει να χρησιμοποιεί, για τη ταχεία και 
ασφαλή διενέργεια των εργαιών αυτών, κατάλληλα μηχα¬ 
νικά και λοιπά μέσα. 

ια) Ο διαχειριστής υποχρεούται να λαμβάνει τα απαραί¬ 
τητα μέτρα για την εξασφάλιση των εμπορευμάτων και να 
συμμορφώνεται με τις υποδείξεις, κανονισμούς κ.λπ. της 
Τελωνειακής Υπηρεσίας. 

Αρθρο 6 

«Εγκατάσταση τελωνειακών υπαλλήλων» 

1. Για την εξυπηρέτηση του εμπορίου, τα αρμόδια Τε¬ 
λωνεία εγκαθιστούν εντός των προσωρινών αυτών αποθη¬ 
κών τελωνειακούς υπαλλήλους (ελεγκτές) για τη διεξα¬ 
γωγή των απαιτουμένων ελέγχων κατά τη θέση των εμπ/ 
των υπό οποιοδήποτε τελωνειακό καθεστώς, των ελέγχων 
αυτών θεωρουμένων ως εκτός τελωνειακού καταστήμα¬ 
τος προσφερομένων. 

Η εγκατάσταση εντός των χώρων αυτών τελωνειακών 
υπαλλήλων δεν απαλλάσσει τον διαχειριστή των ευθυνών 
του από διαπιστούμενες ελλείψεις εμπορευμάτων. 

2. Ο διαχειριστής υποχρεούται για την αδαπάνως για το 
δημόσιο παραχώρηση και συντήρηση κατάλληλων και 
ασφαλών χώρων στέγασης των τελωνειακών υπαλλήλων 
(γραφεία, ελεγκτήρια, χώρους υγιεινής κ.λ.π.) και να μερι¬ 
μνά για την καθαριότητα και την απολύμανση των χώρων 
αυτών. 

Οι παραπάνω χώροι πρέπει να πληρούν το ελάχιστο των 
προϋποθέσεων, προδιαγραφών και όρων που ισχύουν για 
τη στέγαση των υπηρεσιών και γραφείων του διαχειρι¬ 
στή. 

Ο διαχειριστής υποχρεούται επίσης νο εγκαθιοτά, όλα 
τα απαιτούμενα για τον τελωνισμό των εμπορευμάτων όρ¬ 


γανα, ήτοι πλάστιγγες, ζυγούς κ.λ.π. υπό τον έλεγχο του 
Τελωνείου για την ακρίβεια αυτών. 

Αρθρο 7 

«Διαχείριση εμπορευμάτων» 

1. Η εκφάρτωση, παράδοση, παραλαβή και εναπόθεση 
των εμπορευμάτων στους προσωρινούς αυτούς χώρους, 
γίνεται με βάση το αντίγραφο του δηλωτικού εισαγωγής ή 
του αποσπάσματος δηλωτικού που κατατέθηκε και κατα- 
χωρήθηκε στο Τελωνείο. 

Ο διαχειριστής επιλέγει αποθήκη στην οποία θα αποθη¬ 
κευτούν τα εμπορεύματα και επιβλέπει για την κανονική 
στοιβασία των εμπορευμάτων. 

2. Κατά την εκφάρτωση και παραλαβή των εμπορευμά¬ 
των απά τον διαχειριστή, η Τελωνειοκή Αρχή δύναται κατά 
την κρίση της να παρίσταται δια οργάνου της. 

3. Ο διαχειριστής υποχρεούται να γνωστοποιεί γραπτά 
στην Τελωνειακή Αρχή κάθε επιπλέον ή επί έλαττον διαπι- 
στούμενη διαφορά μεταξύ των αναγραφομένων δεμάτων, 
δοχείων, κιβωτίων και γενικά κόλλων στο δηλωτικό και 
εκείνων που εκφορτώθηκαν και εναποτέθηκαν, της Αρ¬ 
χής αυτής δικαιουμένης να ενεργήσει έλεγχο προς επαλή¬ 
θευση των γνωστοποιουμένων. 

Επί έλαττον διαφορές εμπορευμάτων αν δεν γνωστο¬ 
ποιηθούν γραπτά στην Τελωνειακή Αρχή εντός 24 ωρών 
από το τέλος της εκφόρτωσης, δεν λαμβάνονται υπόψη 
από αυτήν ο δε διαχειριστής υποχρεούται, επιφυλασσόμε¬ 
νων των περί λαθρ/ρίας διατάξεων, στην καταβολή των επί 
των διαφορών αυτών αναλογουσών δασμοφορολογικών 
επιβαρύνσεων. Για τη βεβαίωση και είσπραξη σε βάρος 
του διαχειριστή των οφειλουμένων υπ’ αυτού, ως θεματο- 
φύλακας προς το δημόσιο, δασμοφολογικών επιβαρύν¬ 
σεων επί των διαπιστουμένων κάθε φορά ελλειμάτων ή 
διαφορών εμπορευμάτων, εκδίδεται από τη Τελωνειακή 
Αρχή ΠΕΑΕ και χορηγείται αποδεικτικό είσπραξης. 

4. Για εναποτιθέμενα εμπορεύματα στους χώρους αυ¬ 
τούς και διαπιστούμενα από τη Τελωνειακή Αρχή ως ελ- 
λείποντα, χωρίς να έχουν τηρηθεί γι αυτά οι τελωνειακός 
και λοιπές συναφείς διατυπώσεις και να έχει χορηγηθεί 
από την αρχή αυτή η αΠαιτούμενη άδεια παράδοσης, 
εφαρμόζονται σε βάρος του διαχειριστή οι περί λαθρεμπο¬ 
ρίας διατάξεις των άρθρων 100 και επομένων του Τελω¬ 
νειακού Κώδικα, ασχέτως της λήψης από τη Τελωνειακή 
Αρχή εγγύησης ή άλλου διασφαλιστικού των δασμών και 
λοιπών φόρων μέτρου. 

Αρθρο 8 

«Δικαιώματα υπερημερίας» 

Τα εναποτιθέμενα εμπορεύματα στους ανωτέρω χώ¬ 
ρους ή αποθήκες προσωρινής εναπόθεσης επιβαρύνονται 
με τα κατά τις διατάξεις του άρθρου 67 του Τελωνειακού 
Κώδικα, προβλεπδμενα δικαιώματα υπερημερίας, μετά 
πέντε ημέρες από της κατάθεσης ή έκδοσης του οικείου 
τελωνειακού παραστατικού εγγράφου με το οποίο δίνεται 
οποιοσδήποτε τελωνειακός περιορισμός στα εμπορεύ¬ 
ματα αυτά. 

Αρθρο 9 

«Αποθηκευτικά δικαιώματα» 

1. Για τα εναποτιθέμενα εμπορεύματα στους προσωρι¬ 
νούς αυτούς χώρους ή αποθήκες, ο διαχειριστής εισπράτ¬ 
τει τα δικαιώματά του (αποθήκευτρα) βάσει του ισχύοντος 

κάθε φορά τιμολογίου του. 

2. Η είσπραξη των παραπάνω δικαιωμάτων ενεργείται 
με την μέριμνα του διαχειριστή και κατά διαδικασία που 
καθορίζεται υπό τούτου. 

Άρθρο 10 

«Διάρκεια προσωρινής εναπόθεσης» 

1. Η διάρκεια παραμονής των εμπορευμάτων υπό ενα¬ 
πόθεση στους προσωρινούς αυτούς χώρους ή αποθήκες 
είναι η υπό του άρθρου 39 του Τελωνειακού Κώδικα προ- 
βλεπομένη 1 δνθήμερη προθεσμία. Η ανωτέρω προθεσμία 
εναπόθεσης των εμπορευμάτων δύναται, ύστερα από αί¬ 
τηση του κυρίου αυτών, να παρατείνεται από το Τελωνείο, 
όταν απαιτούν αυτό οι περιστάσεις. 

Η παράταση πάντως αυτή δεν μπορεί όμως να υπερβεί 
τις πραγματικές ανάγκες που δικαιολογούνται από τις πε¬ 
ριστάσεις. 

Η τυχόν χορηγούμενη παράταση δεν απαλάσσει τα 
εμπορεύματα από την πληρωμή αποθηκεύτρων στο δια¬ 
χειριστή. 

Από της παρέλευσης του χρόνου αυτού, η Τελωνειακή 
Αρχή προβαίνει οτην κήρυξη των εμπορευμάτων ως αζη- 
τήτων, σύμφωνα με τις διατάξεις των άρθρων 39 και επο¬ 
μένων του Τελωνειακού Κώδικα, εφόσον τα εμπορεύματα 
δεν τεθούν υπό οποιαδήποτε τελωνειακό καθεστώς ή τε¬ 
λωνειακό περιορισμό ή δεν καταοτραφούν με άδεια του 
Τελωνείου και υπό τους όρους που το Τελωνείο καθορί¬ 
ζει. 

Το Τελωνείο όταν απαιτούν οι περιστάσεις, μπορεί να 
καταστρέψει τα εμπορεύματα που είναι εναποτιθέμενα 
στις προσωρινές αυτές αποθήκες ή χώρους, πληροφορεί 
δε σχετικά τον διαχειριστή και τον κύριο των εμπορευμά¬ 
των, εφόσον αυτός είναι γνωστός. 

Τα έξοδα καταστροφής των εμπορευμάτων βαρύνουν 
τον κάτοχό τους. 

2. Για τα εμπορεύματα που κατατέθηκε στη Τελω- 
νειακή Αρχή οποιοδήποτε τελωνειακό παραστατικό έγ¬ 
γραφο και δεν παραλαμβάνονται αυτά εμπρόθεσμα, 
εφαρμόζονται από την Αρχή αυτή οι διατάξεις των άρθρων 
31 και 32 του Τελωνειακού Κώδικα. 

3.0 διαχειριστής υποχρεούται όπως διαθέτει εντός των 
προσωρινών αυτών αποθηκών κατάλληλο και ασφαλή στε¬ 
γασμένο χώρο για να μεταφέρονται τα μη περιλαμβανό¬ 
μενα εντός των νομίμων προθεσμιών και κυρησσόμενα 
αζήτητα εμπορεύματα, ως και τους απαιτούμενους εργά¬ 
τες και μεταφορικά μέσα. 

Ο διαχειριστής δικαιούται σε απόληψη, προνομιακώς, 
των τυχόν οφειλομένων αποθηκεύτρων και εξόδων εργα¬ 
τικών και μεταφορικών, από το εκπλειστηρίασμα που επι¬ 
τυγχάνεται κατά την εκποίηση ως αζητήτων από το Τελω- 
νείο εμπορευμάτων. 

Για τα εμπορεύματα που κυρήσσονται αζήτητα και πε¬ 
ριέρχονται στην κυριότητα του Δημοσίου κατά τις διατά¬ 
ξεις του άρθρου 44 του Τελών. Κώδικα, οι απαιτήσεις του 
διαχειριστή εκ δικαιωμάτων του αποσβέννυνται, το δε δη¬ 
μόσιο δεν φέρει καμμιά ευθύνη για πληρωμή των δικαιω¬ 
μάτων του διαχειριστή. 

Η καταστροφή σύμφωνα με τις διατάξεις της τελωνεια- 


κής νομοθεσίας, των εμπορευμάτων που περιήλθαν στην 
κυριότητα του Δημοσίου ενεργείται με έξοδα του διαχειρι¬ 
στή. 

Άρθρο 11 

«Τελωνισμός - έξοδος εμπορευμάτων» 

1. Για την κατάθεση και αποδοχή του τελωνειακού πα¬ 
ραστατικού εγγράφου στπ Τελωνειακή Αρχή, με το οποίο 
ζητείται τελωνειακός προορισμός των εμπορευμάτων, ο 
κύριος των εμπορευμάτων ή ο νόμιμος αυτού εκπρόσω¬ 
πος καταθέτει στον διαχειριστή τα υπό του άρθρου 25 του 
Τελωνειακού Κώδικα απαιτοΰμενα νομιμοποιητικά της κυ¬ 
ριότητας των εμπορευμάτων έγγραφα. Ο διαχειριστής με 
πράξη του βεβαιώνει αυτό επί του τελωνειακού παραστα¬ 
τικού εγγράφου, συμπληρώνοντας και υπογράφοντας 
προς τούτο την οικεία θέση επί του τελωνειακού παρα¬ 
στατικού εγγράφου. 

2. Τα εμπορεύματα που αποτελούν αντικείμενο του τε¬ 
λωνειακού παραστατικού εγγράφου που κατατέθηκε στο 
Τελωνείο, μεταφέρονται στους χώρους ελέγχου (ελε¬ 
γκτήρια) με την μέριμνα του διαχειριστή, όπου ενεργείται 
η εξέταση κ.λ.π. αυτών, σύμφωνα με τις διατάξεις της τε- 
λωνειακής νομοθεσίας. 

3. Η αποκόμιση των εμπορευμάτων από τους χώρους 
εναπόθεσης και η έξοδος από αυτούς γίνεται με την άδεια 
παράδοσης που εκδίδει η Τελωνειακή Υπηρεσία, σύμ¬ 
φωνα με τις ισχύουσες διατάξεις. Η άδεια αυτή κρατείται 
στη θύρα εξόδου και επιστρέφεται, βεβαιωμένη περί της 
εξόδου του εμπ/τος στο αρμόδιο τελωνείο. 

Άρθρο 12 

«Ώρες λειτουργίας αποθηκών» 

Οι ώρες λειτουργίας των χώρων προσωρινής εναπόθε¬ 
σης είναι οι Ιδιες με τις ώρες λειτουργίας της Τελωνειακής 
Αρχής στην οποία αυτοί υπάγονται με δυνατότητα παρά¬ 
τασης του χρόνου λειτουργίας αυτών εφόσον συντρέχει 
δικαιολογημένη αίτιο, μετά από έγκριση του Προϊσταμέ¬ 
νου της αρχής αυτής, κατά τα οριζόμενα στην παρ. 2 του 
άρθρου 27 του Τελωνειακού Κώδικα. 

Η παραλαβή όμως από την εναπόθεση των εμπορευμά¬ 
των για τα οποία κατατέθηκε στο Τελωνείο το οικείο δη¬ 
λωτικό επιτρέπεται όπως ενεργείται και μετά την παρέ¬ 
λευση των ανωτέρω ωρών λειτουργίας του Τελωνείου. 

Άρθρο 13 

«Έγκριση λειτουργίας αποθηκών» 

1. Η έναρξη λειτουργίας των χώρων αυτών, ως αποθη¬ 
κών προσωρινής εναπόθεσης υπό τη διαχείριση του προα- 
ναφερόμενου Οργανισμού γίνεται εφόσον από το αρμόδιο 
Τελωνείο στη χωρική αρμοδιότητα του οποίου υπάγονται 
οι χώροι αυτοί διαπιστωθεί ότι εκπληρούνται οι υποχρεώ¬ 
σεις του διαχειριστή που επιβάλλονται και συντρέχουν οι 
όροι και προϋποθέσεις που καθορίζονται από την πα¬ 
ρούσα. Γ ια την έγκριση λειτουργίας αυτών δεν απαιτείται η 
παροχή εγγύησης. 

2. Ο χρόνος διάρκειας της λειτουργίας των χώρων του 
διαχειριστή ως αποθηκών προσωρινής εναπόθεσης μη 
κοινοτικών εμπορευμάτων, είναι απεριόριστος. 

Ωστόσο η άδεια μπορεί να ανακληθεί με απόφασή μας 
είτε μετά από σχετική γραπτή αίτηση του διαχειριστή είτε 
όταν το αρμόδιο τελωνείο κρίνει ότι οι χώροι αυτοί δεν 
χρησιμοποιούνται πλέον ή δεν χρησιμοποιούνται αρκετά 

ώστε να δικαιολογείται π διατήρησή τους. Επίσης η άδεια 
ανακαλείται υποχρεωτικά με απόφασή μας όταν ο διαχει¬ 
ριστής δε τηρεί τις υπό της παρούσας επιβαλλόμενες υπο¬ 
χρεώσεις και όρους. 

3. Τα εμπορεύματα που βρίσκονται στους ανωτέρω χώ¬ 
ρους κατά τη λήξη κατά οποιονδήποτε τρόπο, του χρόνου 
λειτουργίας των αποθηκών μεταφέρονται με δαπόνες του 
διαχειριστή στις αποθήκες των αρμοδίων Τελωνείων ή 
εφόσον τα τελωνεία αυτά δεν διαθέτουν χώρους, στις 
αποθήκες του πλησιέστερου τελωνείου. 


Αρθρο 14 

1. Η απόφαση αυτή δεν αναπληρώνει τυχόν απαπούμενες 
εγκρίσεις άλλων υπηρεσιών για λεπουργία των προαναφερο- 
μένων χώρων ως αποθηκευτικών χώρων προσωρινής εναπό¬ 
θεσης ιδία καθόσον αφορά τις προϋποθέσεις αποθήκευσης 
ευφλέκτων, εκρηκτικών και λοιπών επικινδύνων για την 
ασφάλεια της περιοχής και των εγκαταστάσεων ειδών. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 1995 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 

ΕΛΛΗΝΙΚΗ ΔΗΜΟΚΡΑΤΙΑ Πειραιάς, 5 Απριλίου 1995 
Ο.Λ.Π. 

Δ/ΝΣΗ ΕΛΕΥΘ. ΖΩΝΗΣ 

ΠΑΡΑΡΤΗΜΑ II 

Περιγραφικό Σημείωμα τοπογραφικού διαγράμματος, 
χώρων προσωρινής εναπόθεσης. 

Περιοχή I {Ιο Τοπογραφικό) 

Όρια: Περικλείεται από το περίγραμμα που ορίζουν τα 
σημεία □, β, γ, δ, ε, ζ, 16,15,14.7,6.2.1, α. 

Αρχίζει μετά το κτίριο που στεγάζεται το Α' Τελωνείο και 
τελειώνει στην οδό που διέρχεται μπροστά απ’ τις εγκατα¬ 
στάσεις της Σχολής Λιμενοφυλάκων. 

Αποθηκευτικοί χώροι: Διαθέτει τέσσερα μεταλλικά υπό¬ 
στεγα (Α, Β, Γ, Δ) και μία πέτρινη αποθήκη (Ε). 

Η περιοχή διαθέτει μεγάλη υπαίθρια έκταση για τις ανά¬ 
γκες βαρέων και ογκωδών πέζων. 

θύρες: Η έξοδος των εμπορευμάτων στην Επικράτεια 
πραγματοποιείται από τη θύρα που βρίσκεται απέναντι 
από το Ναό της «Ζωοδόχου Πηγής», και που στο τοπογρα- 
φικό χαρακτηρίζεται με θ. Η είσοδος και έξοδος ελεγχο- 
μένων αυτοκινήτων και επιβατών πραγματοποιείται από τη 
Θ2 (Περιοχή Ξαβερίου). 

Περιοχή II (Ιο Τοπογραφικό) 

Όρια: Περικλείεται από το περίγραμμα που ορίζουν τα 
σημεία ζ, η, θ, 4 2,41, ζ. Περιλαμβάνει τα 311.08 και τις μό¬ 
νιμες δεξαμενές, 

θύρες: Η έξοδος και είσοδος εξυπηρετείται από μία 
θύρα. Τη θύρα μονίμων δεξαμενών Θ3. 

Περιοχή III {2ο Τοπογραφικό) 

Όρια: Περικλείεται από το περίγραμμα που ορίζουν τα 
σημεία 54, 55, 56, 57, ζ, η, 54. 


Αρχίζει από το νέο εργοστάσιο βιολογικού καθαρισμού 
καταλαμβάνει όλο το νέο μώλο Δραπετσώνας και τους χώ¬ 
ρους της Γ1 Διαχ/σης τελειώνοντας στο εργοστάσιο της 
Δ.Ε.Η. 

Αποθηκευτικοί χώροι: Περιλαμβάνει ένα μεταλλικό υπό¬ 
στεγο (Ζ). Οι τεράστιοι υπαίθριοι χώροι της εξυπηρετούν 
την απόθεση επιβατηκών αυτ/των που ξεφορτώνονται 
από κατάλληλα διασκευασμένα πλοία (αυτοκινητάδικα). 

θύρες: Διαθέτει δυο (2): μία στην αρχή των ορίων της 
και μία στο τέλος Θ1, Θ2. 

Περιοχή IV {2ο Τοπογραφικό) 

Όρια: Το περίγραμμά της ορίζουν τα σημεία: 58, 59, 
60, 61, 62 .Π, Ο, 58. 

Αρχίζει μπροστά από το εργοστάσιο της ΔΕΗ καταλαμ¬ 
βάνει όλο το νέο μώλο και τελειώνει μπροστά από τους 
Μύλους Αγ. Γεωργίου. 

Σήμερα καλύπτει ανάγκες απόθεσης βαρέων και ογκω¬ 
δών εμπ/των. Σύντομα Θα κατασκευαστούν 1 και 2 υπό¬ 
στεγα για τις ανάγκες αποθήκευσης σε στεγασμένους χώ¬ 
ρους. 

θύρες: Διαθέτει μία θύρα προς την πλευρά των μύλων 
Αγ. Γεωργίου. 

Περιοχή V (2ο Τοπογραφικό) 

Το περίγραμμά της ορίζεται από τα σημεία: 71, 72, 73 
.77, τ', 6, ρ, 71. 

Αρχίζει από την περιοχή γαιανθράκων καταλαμβάνει την 
περιοχή της παλαιός Αμερικάνικης Αποθήκης και τελειώ¬ 
νει ανατολικά της Γ4 Διαχ/σης (δεν την περιλαμβάνει) εξυ¬ 
πηρετεί την απόθεση ογκωδών εμπ/των. 

θύρες: Μέχρι ολοκλήρωσης των οδοποιητικών έργων 
εξυπηρετείται από τη μια πλευρά της θύρας Γ4 (θ). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







